OpenLLM-France/wikimedia huggingface dataset:
# Hampala ampalong

Hampala ampalong és una espècie de peix cipriniforme de la família dels ciprínids.

## Morfologia

Els mascles poden assolir els 15,5 cm de longitud total.

## Distribució geogràfica

Es troba a Sumatra i a l'oest de Borneo.

## Referències

* ↑ Bleeker P. 1860. De visschen van den Indischen Archipel, Beschreven en Toegelicht. Deel II. [També:Ichthyologiae Archipelagi Indici Prodromus, Auct., Volumen II]. Cyprini. Ordo Cyprini. Karpers.] Acta Soc. Sci. Indo-Neerl. v. 7 (N. S., v. 2). 1-492 + i-xiii.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jeroni de Tamarit

Jeroni de Tamarit (? - Lleida, 22 de novembre de 1646) fou un militar català.
Jeroni de Tamarit fou el sergent major del Batalló del Principat, aixecat durant la Guerra dels Segadors, i va participar i morir en la batalla de Santa Cecília, el 22 de novembre de 1646, que va significar el final del setge de Lleida del 1646.
# Florencita-(Ce)

La florencita-(Ce) és un mineral de la classe dels fosfats que pertany al grup de la plumbogummita. Va ser anomenada en honor de William Florence (1864-1942), mineralogista brasiler wue va fer l'examinació química preliminària d'aquest mineral. El suffix "-(Ce)" va ser afegit l'any 1987 en referència a què el ceri és la terra rara dominant en la seva composició.

## Característiques

La florencita-(Ce) és un fosfat de fórmula química CeAl₃(PO₄)₂(OH)₆. Cristal·litza en el sistema hexagonal. La seva duresa a l'escala de Mohs és de 5 a 6.
Segons la classificació de Nickel-Strunz, la florencita-(Ce) pertany a «08.BL: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 3:1» juntament amb els següents minerals: beudantita, corkita, hidalgoïta, hinsdalita, kemmlitzita, svanbergita, woodhouseïta, gal·lobeudantita, arsenogoyazita, arsenogorceixita, arsenocrandal·lita, benauita, crandal·lita, dussertita, eylettersita, gorceixita, goyazita, kintoreïta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(La), florencita-(Nd), waylandita, zaïrita, arsenowaylandita, graulichita-(Ce), florencita-(Sm), viitaniemiïta i pattersonita.

## Formació i jaciments

La florencita-(Ce) es forma com a producte de la meteorització, típicament d'apatita, en roques ígnies molt argilades, bauxita, saprolita i carbonatites; autigènic en pissarres i gresos; format per la interacció del gabre amb aigües que han estat en contacte amb guano. Va ser descoberta a Mata dos Crioulos, a Santo Antônio do Itambé (Minas Gerais, Brasil). També ha estat descrita en altres indrets del Brasil, Alemanya, l'Argentina, Austràlia, Àustria, Bèlgica, Bolívia, Bulgària, el Canadà, Eslovàquia, els Estats Units, Finlàndia, Gabon, Hongria, Itàlia, el Japó, Kenya, Moçambic, Namíbia, el Perú, Polònia, Portugal, la República Txeca, Romania, Rússia, Suècia, Suïssa, Xile i la Xina.

## Referències

* 1 2 «Florencite-(Ce)» (en anglès). Mindat. [Consulta: 7 novembre 2015].
* 1 2 «Florencite-(Ce)» (en anglès). Handbook of Mineralogy. Arxivat de l'original el 2 d’abril 2016. [Consulta: 25 maig 2019].
# Chetumal

Chetumal és una port i una ciutat mexicana, capital de l'estat de Quintana Roo i la capçalera del municipi d'Othón P. Blanco. És situada al sud de la península de Yucatán, a les vores de la Badia de Chetumal, a prop de la frontera sud del país amb Belize. Té una població de 136.825 habitants.
Durant l'època precolombina la ciutat de Chactemal era capital de l'estat maia homònim. Chactemal significa "lloc on els arbres vermells creixen". En el segle xvi hi van arribar les primeres expedicions espanyoles, i amb elles, Gonzalo Guerrero, que s'hi va establir i va viure entre els maies adoptant llur cultura i llur llengua. D'acord amb la llegenda, va ser el pare dels primers mestissos de Mèxic. El 1544 Chactemal va ser presa pels conqueridors. La zona va romandre abandonada per gairebé dos segles, llevat de la població de Bacalar. Després de la reunificació de la República de Yucatán a la federació mexicana, la major part de la població se'n va anar cap a Belize, fugint de la Guerra de Castes.
El 1898 Othón P. Blanco, per ordres del llavors president, Porfirio Díaz, va establir el pontó Chetumal, a la desembocadura del riu Hondo, per tal d'aturar el tràfic d'armes entre els maies i els residents de Belize; el 5 de maig del mateix any es va fundar la ciutat, amb el nom de Payo Obispo amb el suport dels veïns de Bacalar i els mexicans que havien fugit a Belize. Payo Obispo es va desenvolupar ràpidament, especialment a causa del comerç i la producció de fusta preciosa, com ara la caoba. el 1915 es va conformar el territori federal de Quintana Roo, escindint-se de l'estat de Yucatán, i la ciutat en va ser designada capital. El 1936 es va canviar el seu nom oficialment a Chetumal. El 1955 l'huracà Janet va destruir la ciutat; l'arquitectura original de fusta a l'estil anglès va ser reemplaçada per construccions de ciment i maó. El 1974 el territori federal de Quintana Roo va ser admès com a estat de la federació mexicana.

## Enllaços externs

* Ajuntament de Chetumal Arxivat 2007-06-27 a Wayback Machine., en castellà
# Hampala lopezi

Hampala lopezi és una espècie de peix cipriniforme de la família dels ciprínids.

## Morfologia

Els mascles poden assolir els 8,5 cm de longitud total.

## Distribució geogràfica

Es troba des de Borneo fins a Indoxina i Siam. També a Busuanga (Filipines).

## Referències

* 1 2 FishBase (anglès)
* ↑ Herre, A.W.C.T., 1924. Distribution of the true freshwater fishes in the Philippines. I. The Philippine Cyprinidae. Philipp. J. Sci. 24(3):249-307.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hermògenes de Priene

Hermògenes (grec antic: Ἑρμογένης, llatí: Hermogenes) fou un arquitecte de l'antiga Grècia que visqué entre els segles iii i ii aC. Fou un dels arquitectes més importants del seu moment, atès que va dotar l'estil jònic del caràcter amb què fou conegut en períodes posteriors, particularment a Roma. No obstant això, només és conegut per les diverses mencions que en fa Vitruvi a la seva obra, a més de les restes de les seves obres que s'han identificat i també una inscripció trobada a Priene. Hom li atribueix la invenció dels temples pseudodípters, però també és possible que no en sigui l'inventor ans simplement un pioner.
No hi ha acord sobre la seva ciutat d'origen. Generalment hom considerava que provenia d'Alabanda, a Cària, atès que d'un passatge de Vitruvi hom interpretava que era natural d'aquesta ciutat. No obstant això, el passatge admet una altra interpretació, i recentment ha guanyat força l'opinió que era natural de Priene per mor d'una inscripció (207 aC) trobada en aquesta ciutat i contemporània a Hermògenes, que esmenta un arquitecte de nom Hermògenes (fill d'Hàrpal). En qualsevol cas, era original d'una ciutat de la Jònia, a la vall del riu Meandre, i és en aquesta zona que va treballar.
És l'autor conegut de dos temples:
Va deixar escrit un tractat teòric sobre arquitectura en què explicava les seves obres i descrivia els seus temples, i que fou àmpliament emprat i citat per Vitruvi, però que no s'ha conservat.

## Referències

* 1 2 3 4 5 6 «Hermogenes 29». A: Realencyclopädie der classischen Altertumswissenschaft.
* 1 2 4.Hermogenes a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 419
* 1 2 3 «Ermògene». Treccani. [Consulta: 11 desembre 2022].
* ↑ Vitruvi, De Architectura, III, 2.6 (ed. Fensterbusch, 1964—76). (llatí)
* ↑ Vitruvi, De Architectura, III, 2.6 (trad. Morris H. Morgan, 1914). (anglès)
* ↑ «Hermogenes of Priene». Encyclopædia Britannica. [Consulta: 11 desembre 2022].
# Jesús del Pino Corrochano

Jesús del Pino Corrochano (Segurilla, província de Toledo, 9 de setembre de 1990) és un ciclista espanyol, professional des del 2013. Actualment corre a l'equip Efapel.
Bon escalador, en el seu palmarès destaca la Volta al Japó de 2009 o la Volta a la Comunitat de Madrid de 2010.

## Palmarès

* 2013
** Vencedor d'una etapa al Tour del País de Savoia
* 2017
** 1r a la Volta Internacional Cova da Beira

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Font del Remei

La Font del Remei es troba al Parc de la Serralada Litoral, la qual és també anomenada com a Font de la Pisotella.

## Descripció

És una petita construcció sense cap interès actualment. L'antic broc es pot veure a l'exposició permanent de la societat Sant Jaume, a Premià de Dalt. La font es nodria de dues mines situades barranc amunt i l'excedent del raig de la font baixava a Can Borbon. Pujant pel tàlveg trobarem restes de la conducció de teules i a uns 100 metres la boca d'una de les mines.

## Accés

És ubicada a Premià de Dalt: pujant des del poble pel camí Antic de Teià (ara carrer), la font és al marge dret (uns metres més enllà d'on s'acaba l'asfalt). Coordenades: x=444711 y=4594958 z=191.

## Referències

* 1 2 3 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 123.

## Enllaços externs

* Fons Fotogràfic Salvany (català)
# Eleccions generals de la República de la Xina de 2020

Les eleccions generals es van realitzar a la República de la Xina l'11 de gener de 2020 per elegir el president i els membres del Yuan Legislatiu. La presidenta Tsai Ing-wen va aconseguir la reelecció, amb un 57% dels vots, per a un mandat de quatre anys.

## Referències

* ↑ Welle (www.dw.com), Deutsche. «La presidenta Tsai se impone elecciones presidenciales de Taiwán | DW | 11.01.2020» (en espanyol europeu). DW.COM. [Consulta: 12 gener 2020].
# Copa

«Copa» té aquests significats:
* Copa (vas), utensili destinat normalment a contenir líquids.
** Copa d'Higiea
** Copa de Nèstor, vas que estava en possessió de Nèstor, llegendari rei de Pilos.
** Copa Santa, copa d'argent cisellada que, el 1867, fou adquirida per subscripció popular a Sabadell i a Barcelona.
* Copa (trofeu), trofeu esportiu. Vegeu també: Categoria:Competicions esportives
* Copa Airlines, aerolínia de Panamà.
* Barret de copa alta, barret cilíndric, de força alçada, amb part superior plana i ala estreta.
* Barret de copa (Top Hat, 1935), pel·lícula dirigida per Mark Sandrich.
* Constel·lació de la Copa, una de les 88 constel·lacions modernes i era una de les 48 de la relació de Claudi Ptolemeu.
* Nevado Copa, muntanya del Perú de 6.188 msnm.
# Club Hoquei Patí Bigues i Riells

El Club Hoquei Patí Bigues i Riells (CHP Bigues i Riells) és un club d'hoquei sobre patins de Bigues i Riells, fundat l'any 1991. Durant els primers anys, se centrà en l'equip femení, que actualment competeix a l'OK Lliga. El club ha guanyat dos Campionats de Catalunya, 1999 i 2001, i un Campionat d'Espanya el 2001. L'any 2019 va guanyar la primera Copa d'Espanya de roller derby, celebrada a Mollet del Vallès. Entres d'altres jugadores de l'entitat, destaquen Mariona Carmona, Mònica Catalán, Noemí Dulsat, Yolanda Font i Maria Majó,

## Palmarès
### Hoquei sobre patins

* 1 Campionat d'Espanya d'hoquei patins femení: 2001
* 2 Lligues catalanes d'hoquei patins femenina: 1999, 2001

### Roller derby

* 1 Copa d'Espanya de roller derby: 2019

## Referències

* ↑ «Club Hoquei Patí Bigues i Riells». Enciclopèdia de l'esport català. Barcelona: Grup Enciclopèdia Catalana.
* ↑ «El CHP Bigues i Riells, format per ex jugadores d'hoquei patins, guanya la I Copa d'Espanya a Mollet». Federació Catalana de Patinatge, 26-05-2019. [Consulta: 8 octubre 2019].
# Contre

Contre és un municipi francès situat al departament del Somme i a la regió dels Alts de França. L'any 2007 tenia 119 habitants.

## Demografia
### Població

El 2007 la població de fet de Contre era de 119 persones. Hi havia 43 famílies de les quals 8 eren unipersonals (4 homes vivint sols i 4 dones vivint soles), 16 parelles sense fills i 19 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 45 eren l'habitatge principal de la família, 5 eren segones residències i 4 estaven desocupats. Tots els 54 habitatges eren cases. Dels 45 habitatges principals, 38 estaven ocupats pels seus propietaris i 7 estaven llogats i ocupats pels llogaters; 1 tenia una cambra, 8 en tenien tres, 11 en tenien quatre i 25 en tenien cinc o més. 35 habitatges disposaven pel capbaix d'una plaça de pàrquing. A 19 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Contre el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 8 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 4 | 35 a 39 | 0 |
| 4 | 30 a 34 | 8 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 8 | 5 a 9 | 0 |
| 8 | 0 a 4 | 8 |

## Economia

El 2007 la població en edat de treballar era de 72 persones, 54 eren actives i 18 eren inactives. De les 54 persones actives 49 estaven ocupades (25 homes i 24 dones) i 5 estaven aturades (3 homes i 2 dones). De les 18 persones inactives 8 estaven jubilades, 5 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa immobiliària.
Dels 2 establiments de servei als particulars que hi havia el 2009, 1 era un paleta i 1 agència immobiliària.
L'any 2000 a Contre hi havia 4 explotacions agrícoles que ocupaven un total de 616 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Contre a l'INSEE.
* Évolution et structure de la population Fitxa amb el detall de dades de Contre a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
Viccionari
# Hampton (Pennsilvània)

Hampton és una concentració de població designada pel cens dels Estats Units a l'estat de Pennsilvània. Segons el cens del 2000 tenia 633 habitants.

## Demografia

Segons el cens del 2000, Hampton tenia 633 habitants, 222 habitatges, i 172 famílies. La densitat de població era de 387,9 habitants per quilòmetre quadrat.
Dels 222 habitatges en un 45% hi vivien nens de menys de 18 anys, en un 60,8% hi vivien parelles casades, en un 13,5% dones solteres, i en un 22,5% no eren unitats familiars. En el 18% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,18.
Per edats la població es repartia de la següent manera: un 31,1% tenia menys de 18 anys, un 8,8% entre 18 i 24, un 37,1% entre 25 i 44, un 16,4% de 45 a 60 i un 6,5% 65 anys o més.
L'edat mediana era de 31 anys. Per cada 100 dones de 18 o més anys hi havia 92,1 homes.
La renda mediana per habitatge era de 39.861 $ i la renda mediana per família de 40.156 $. Els homes tenien una renda mediana de 38.750 $ mentre que les dones 24.375 $. La renda per capita de la població era de 14.901 $. Entorn del 13,3% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hampton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Hampton». American Fact Finder. Oficina del Cens dels Estats Units, 12-01-2010.
# Hermògenes de Tars (historiador)

Hermògenes de Tars (en llatí Hermogenes, en grec antic Ἑρμογένης) fou un historiador grec nadiu de Tars a Cilícia, del temps de l'emperador Domicià, el qual el va fer matar per culpa d'algunes expressions que va incloure en un llibre d'història i que l'emperador va considerar que anaven dirigides contra ell. Als copistes que l'havien reproduït per posar-lo a la venda, els crucificà, segons explica Suetoni.

## Referències

* ↑ 8.Hermogenes a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 421
# Jesús i Maria

Jesús i Maria és un poble situat al delta de l'Ebre a la comarca del Baix Ebre que pertany al municipi de Deltebre (des de 1977). Format pels barris de la Partida de Dalt i els Hortets es troba geogràficament situat entre el canal de l'Esquerra de l'Ebre (al nord), el riu Ebre (al sud), la finca de Migjorn (a l'oest) i el poble de la Cava (a l'est).
La història de Jesús i Maria, com la dels diversos assentaments del Delta de l'Ebre, és relativament moderna. La domesticació del territori d'aiguamolls mitjançant canals i sistemes de drenatge per a la creació de zones d'horta i arrossaire s'inicià de forma planejada a mitjan segle xix.
La producció d'arròs és una de les activitats locals de la zona. La Cooperativa Agrícola de Jesús i Maria dintre de la societat Arrossaires del Delta de l'Ebre s'encarrega de la coordinació i distribució dels productes.
Hi ha un club de futbol, la Unió Deportiva Jesús i Maria (fund. 1928), amb diferents equips de futbol en diverses categories i amb el primer equip a la Segona Categoria Territorial (2007-2008). És una de les entitats més antigues del poble.
Amb un paisatge marcat per l'horitzontalitat de la planúria deltaica, Jesús i Maria, té múltiples paratges de gran interès paisatgístic. Entre ells, el Molí del Mirons, un petit parc urbà situat davant de l'illa de Gràcia, ofereix grans postes de sol.

## Referències

* ↑ «Jesús i Maria». Gran Enciclopèdia Catalana. Barcelona: Grup Enciclopèdia Catalana.
* ↑ Deltebre història
* ↑ Cinco cooperativas arroceras del Ebro se unen y crean la mayor de España, El País, 15 de maig de 2002
* ↑ El molí dels Mirons Arxivat 2016-10-30 a Wayback Machine. a turismedeltebre.com

## Vegeu també

* Església de l'Assumpció de Jesús i Maria
# Font del Racó (Collserola)

La font del Racó és una font del vessant sud la serra de Collserola situada al parc de la Font del Racó, al barri de Sant Gervasi - la Bonanova de Barcelona. Era una font natural a la que els barcelonins venien a esbargir-se al segle xix. Actualment està connectada a la xarxa d'aigua pública. El frontal de la font, la pica i els bancs situats a ambdós costats, estan recoberts de trencadís de pedra negra.
Davant de la font hi ha una plaça dedicada a l'artista Apel·les Mestres amb un monument que hi diu 'A Apel·les Mestres, l'amic dels infants de les flors i dels ocells. MCMXXXVIII'.

## Referències

* ↑ «Parc de la Font del Racó». Ajuntament de Barcelona.
* ↑ «Font del Racó». Les Fonts de Collserola.
* 1 2 Tort Arnau, Maria Josep. Explora els jardins i viu els arbres. Jardins i arbres del districte de Sarrià-Sant Gervasi. Barcelona: Premsa Local El Jardí, 2022, p. 72. ISBN 978-84-09-46124-0.
# Coll de l'Home Mort (Enveig)

El Coll de l'Home Mort és una collada de muntanya situada a 2.290,6 m alt del límit dels termes comunals d'Enveig i de Porta, tots dos de la comarca de l'Alta Cerdanya, a la Catalunya del Nord.
És al nord-oest del terme comunal d'Enveig, a prop al nord-est del Pic de Comau i al sud, més distant del Punxó.
És un indret de pas freqüent de les rutes excursionistes.

## Referències

* ↑ El Coll de l'Home Mort en els ortofotomapes de l'IGN
# Hampton Manor

Hampton Manor és una concentració de població designada pel cens dels Estats Units a l'estat de Nova York. Segons el cens del 2000 tenia 2.525 habitants.

## Demografia

Segons el cens del 2000, Hampton Manor tenia 2.525 habitants, 1.040 habitatges, i 690 famílies. La densitat de població era de 1.547,5 habitants/km².
Dels 1.040 habitatges en un 32,8% hi vivien nens de menys de 18 anys, en un 48,6% hi vivien parelles casades, en un 13,6% dones solteres, i en un 33,6% no eren unitats familiars. En el 28,9% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,8% tenia menys de 18 anys, un 5% entre 18 i 24, un 32,1% entre 25 i 44, un 22,8% de 45 a 60 i un 15,3% 65 anys o més.
L'edat mediana era de 39 anys. Per cada 100 dones de 18 o més anys hi havia 86,5 homes.
La renda mediana per habitatge era de 42.794 $ i la renda mediana per família de 46.818 $. Els homes tenien una renda mediana de 32.022 $ mentre que les dones 30.694 $. La renda per capita de la població era de 21.589 $. Cap de les famílies i l'1,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hampton Manor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hampton Manor». American Fact Finder. Oficina del Cens dels Estats Units, 12-01-2010.
# Hermògenes d'Acaia

Hermògenes (en llatí Hermogenes, en grec antic Ἑρμογένης) va ser un magistrat romà que fou prefecte d'Acaia. El sofista Himeri de Prusa (Himerius) li va dirigir un dels seus discursos quan exercia el govern d'Acaia.

## Referències

* ↑ van Kooten, Geurt Hendrik. Paul's Anthropology in Context: The Image of God, Assimilation to God, and Tripartite Man in Ancient Judaism, Ancient Philosophy and Early Christianity (en anglès). Mohr Siebeck, 2008, p. 111. ISBN 3161497783.